
HOTĂRÂRE

cu privire la Concepţia Grilei-cadru a serviciilor de programe
ale IPNA Compania „Teleradio-Moldova”
În conformitate cu prevederile art.52 alin.(2) lit.a), art.56 alin.(6), art.60 alin.(3) lit.a) și b) din Codul audiovizualului al Republicii Moldova şi în baza p.8, p.21 lit.n), p.23 lit.h), p.25 lit.h), p.44 din Statutul Instituţiei Publice Naţionale a Audiovizualului Compania „Teleradio-Moldova”, aprobat prin Hotărîrea Consiliului de Observatori nr.1/31 din 24.08.2007,
Consiliul de Observatori

HOTĂRĂŞTE:

1. Se aprobă Concepţia Grilei-cadru a serviciilor de programe ale IPNA Compania „Teleradio-Moldova” (se anexează).

2. Anexa Concepţia Grilei-cadru a serviciilor de programe ale IPNA Compania „Teleradio-Moldova” este parte integrantă a prezentei hotărâri.

3. Prezenta hotărâre intră în vigoare în ziua semnării.

Prezenta hotărâre a fost adoptată cu votul a 6 membri ai Consiliului de Observatori.

Preşedintele

Consiliului de Observatori                                                       Eugeniu Rîbca

Secretarul şedinţei

Consiliului de Observatori                                                      Viorica Bogatu

Anexă

Concepţia Grilei-cadru a serviciilor de programe

ale IPNA Compania „Teleradio-Moldova”

I. Dispoziții generale

1.1. Grila-cadru a serviciului de programe al IPNA Compania „Teleradio-Moldova” (în continuare – Grila-cadru) este document al politicii de programe, în care sunt prezentate, tematic și în segmente de timp, programele (emisiunile) unui serviciu de programe.

1.2. Grila-cadru este expresia angajamentelor radiodifuzorului public IPNA Compania „Teleradio-Moldova” faţă de societate în general şi faţă de categoriile de beneficiari ai produselor audiovizuale, în particular.

1.3. Grila-cadru reflectă politica editoriala a radiodifuzorului public orientată spre satisfacerea necesităţilor informaţionale, educaţionale şi recreative ale tuturor grupurilor sociale de beneficiari.
II. Obiective

2. Grila-cadru este elaborată şi adoptată în vederea:

2.1. realizării atribuțiilor IPNA Compania „Teleradio-Moldova”;

2.2. delimitării atribuțiilor Consiliului de Observatori de atribuțiile administrației Companiei;

2.3. instituirii condițiilor pentru organizarea procesului de creație în Companie;

2.4. gestionării adecvate a resurselor umane şi materiale disponibile.

III. Principii

3. Grila-cadru este elaborată în baza următoarelor principii:

3.1. principiul tematic – reflectarea, în produsele audiovizuale, a temelor relevante pentru public;

3.2. principiul diversităţii – asigurarea varietăţii produselor audiovizuale prin tematici, conţinut, genuri, formate, limbi, durată, prezentare etc.;

3.3. principiul temporar-spaţial – condiţionarea produselor audiovizuale de o anumită durată de timp, în limitele volumului procentual determinat de politica editorială, şi plasarea, în prima audienţă şi/sau în reluare/preluare;

3.4. principiul stabilităţii şi flexibilităţii – plasarea produselor audiovizuale în anumite segmente de timp, ataşarea publicului de emisia constantă, conjugată cu mobilitatea ca reacţie la schimbările survenite pe parcurs în realitate;

3.5. principiul pivotului de audienţă – plasarea produselor audiovizuale cu audienţă scăzută în preajma celor cu rating înalt;

3.6. principiul eficienţei – optimizarea raportului dintre produsul mediatic propriu (costisitor din punct de vedere financiar) şi produsul mediatic achiziţionat (mai puțin costisitor din punct de vedere financiar), precum și a raportului între cheltuieli și efect;

3.7. principiul convergenţei – plasarea simultană a celor mai relevante produse audiovizuale şi pe suport multimedia;

3.8. principiul analogiei – includerea unor produse audiovizuale proprii,  similare cu cele de popularitate pe piaţa autohtonă, în cazul garantării unui nivel de calitate superior sau echivalent celor difuzate în alte servicii de programe;

3.9. principiul concurenţei – raportarea propriilor produse audiovizuale (tema, concept, format, durată, oră de emisie etc.) la cele ale concurenţilor potenţiali sau reali;

3.10. principiul brand-ului – utilizarea strategiilor de promovare a imaginii radiodifuzorului/producătorului;

3.11. principiul reluării – re-difuzarea anumitor produse audiovizuale, în diverse segmente orare, în vederea acoperirii diverselor categorii de public;

3.13. principiul transparenţei – consultarea/dezbaterea publică a proiectului Grilei-cadru, adoptarea în şedinţă publică a Grilei-cadru, modificarea şi/sau completarea în şedinţă publică a Grilei-cadru, publicarea pe site-ul Companiei a Grilei-cadru.

IV. Elaborarea Grilei-cadru
4.1. Grila-cadru este elaborată în conformitate cu prevederile prezentei Concepţii şi procedura instituită prin ordinul preşedintelui IPNA Compania „Teleradio-Moldova”.
4.2. Propunerea privind adoptarea sau modificarea Grilei-cadru este însoțită de următoarele informații:

4.2.1. analiza audienţei serviciului de programe în diferite sezoane ale anului, segmente de timp, categorii de public etc.;

4.2.2. cercetarea comparativă a datelor de audienţă a serviciului de programe cu cele ale concurenţilor reali/potenţiali;

4.2.3. auditoriul real şi potenţial al serviciului de programe, structura social-demografică a auditoriului – vârstă, femei/bărbați, naţionalitate/etnie, limba vorbită, studii, profesie, ocupaţie, loc de trai etc.;

4.2.4. structura timpului liber al diferitelor segmente ale publicului – copii, tineri, pensionari, femei, bărbaţi, şomeri, activitatea în ture etc.;

4.2.5. factorii psiho-individuali de recepţie a mesajelor programelor;

4.2.6. factorii ce conduc la migrarea publicului de la un serviciu de programe la altul;

4.2.7. tipul de grilă/programare: vertical, liniar, în bloc;

4.2.8. volumul de emisie total, volumul de emisie original, volumul programelor proprii și volumul programelor achiziționate;

4.2.9. tematica programelor concrete, după caz, şi a volumului total de emisie;

4.2.10. particularităţile programelor din fiecare segment de audienţă;

4.2.11. modul de ajustare tematică a programelor la publicul din prime-time și off-time.

4.3. În Grila-cadru:

4.3.1. se include tematica programelor: ştiri, factual-informaţie, documentare, educaţie, cultură, muzică, divertisment, religie, ştiinţă, sport, ficţiune etc.;

4.3.2. segmentul ştirilor este stabil, cu excepţia ultimului buletin de ştiri din fiecare serviciu de programe, buletin de ştiri care este flotant;

4.3.3. se va ţine cont de structura etnică şi culturală a societăţii;

4.3.4. se vor menționa grupurile-ţintă ale publicului;

4.3.5. se vor menționa programele în reluare.
4.4. Grila-cadru nu include:

4.4.1. titlurile programelor (emisiunilor) și periodicitatea acestora;

4.4.2. timpii de antenă pentru publicitate, spoturi de autopromovare, fillere, generice și date meteo, precum și durata lor;

4.4.3. programe și alte produse televizuale speciale – transmisiuni de la evenimente, acţiuni de caritate, campanii sociale, informaţii despre situaţii excepţionale etc.;

4.4.4. informații privind producătorii instituţionalizaţi (subdiviziuni ale Companiei, producători independenți etc.) şi/sau personalizaţi (echipe de creaţie) ale produsului audiovizual;

4.4.5. informații privind programarea emisiunilor concrete şi/sau planificarea mijloacelor pentru asigurarea procesului de producere;

4.4.6. date, care sunt relevante doar în contextul fişei de cost al programelor;

4.4.7. casa(ele) de producţie a filmelor, proiectelor, producătorii, co-producătorii şi/sau sponsorii programelor;

4.4.8. simboluri vizuale de avertizare pentru conţinutul anumitor programe și/sau pentru anumite categorii de consumatori.

V. Adoptarea şi publicarea Grilei-cadru
5.1. Proiectul Grilei-cadru este publicat pe site-ul Companiei, în conformitate cu Legea Republicii Moldova privind transparența în procesul decizional.

5.2. Proiectul Grilei-cadru este adoptat de Consiliul de Observator, la propunerea Preşedintelui Companiei şi a directorului radiodifuziunii IPNA Compania „Teleradio-Moldova” sau directorului televiziunii IPNA Compania „Teleradio-Moldova”, după caz.
5.3. Modificarea și/sau completarea Grilei-cadru se efectuează în conformitate cu p.5.2.

VI. Implementarea Grilei-cadru
6.1. Preşedintele Companiei şi directorul radiodifuziunii IPNA Compania „Teleradio-Moldova” sau directorul televiziunii IPNA Compania „Teleradio-Moldova”, după caz, sunt responsabili pentru implementarea Grilei-cadru.
6.2. Lista cazurilor derogărilor de la Grila-cadru este aprobată de Consiliul de Observatori.
6.3. Informaţia privind respectarea Grilei-cadru este inclusă în raportul anual al Companiei.
�EMBED Word.Picture.8���





Instituţia Publică Naţională a Audiovizualului


Compania „TELERADIO–MOLDOVA”





CONSILIUL DE OBSERVATORI





MD–2028, Republica Moldova, Chişinău, str. Mioriţa, 1	(  73-95-45





11 septembrie 2012  	         	                      	                                       Nr.84








Preşedintele CO __________                                   LŞ                                Secretarul şedinţei CO  __________


_1125930766.doc
[image: image1.png]






